Във връзка с постъпило уведомление с вх. № ОВОС-1203/18.04.2022г. за инвестиционно предложение (ИП): „Изграждане на търговски комплекс с прилежащ паркинг“, в поземлен имот с идентификатор № 36498.503.698, гр. Карлово, община Карлово, област Пловдив, с обща площ 17 224 кв.м., с възложител: „РИТЕЙЛ ПАРК КАРЛОВО“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

С инвестиционното предложение се предвижда изграждане на търговски комплекс с прилежащ паркинг. Така заявеното ИП попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001493 „Централен Балкан-буфер“.

Копие на писмото е изпратено до Община Карлово.

Отговорено от РИОСВ-Пловдив на 04.05.2022г.